CELEX: 22008D0129
Language: lv
Date: 2008-12-05 00:00:00
Title: EEZ Apvienotās komitejas Lēmums Nr. 129/2008 ( 2008. gada 5. decembris ), ar ko groza EEZ līguma XIII pielikumu (Transports)

29.1.2009   
            
            
               LV
            
            
               Eiropas Savienības Oficiālais Vēstnesis
            
            
               L 25/36
            
         EEZ APVIENOTĀS KOMITEJAS LĒMUMS
   
   Nr. 129/2008
   (2008. gada 5. decembris),
   ar ko groza EEZ līguma XIII pielikumu (Transports)
   EEZ APVIENOTĀ KOMITEJA,
   ņemot vērā Eiropas Ekonomikas zonas līgumu, kurā grozījumi izdarīti ar Protokolu, ar ko pielāgo Eiropas Ekonomikas zonas līgumu, turpmāk “Līgums”, un jo īpaši tā 98. pantu,
   tā kā:
   
               (1)
            
            
               Līguma XIII pielikums ir grozīts ar EEZ Apvienotās komitejas 2008. gada 7. novembra Lēmumu Nr. 119/2008 (1).
            
         
               (2)
            
            
               Līgumā jāiekļauj Komisijas 2007. gada 20. decembra Lēmums 2008/217/EK par savstarpējas izmantojamības tehnisko specifikāciju Eiropas ātrgaitas dzelzceļu sistēmas infrastruktūras apakšsistēmai (2).
            
         
               (3)
            
            
               Līgumā jāiekļauj Komisijas 2008. gada 1. februāra Lēmums 2008/231/EK par savstarpējās izmantojamības tehnisko specifikāciju attiecībā uz Padomes Direktīvas 96/48/EK 6. panta 1. punktā minēto Eiropas ātrgaitas dzelzceļu sistēmas satiksmes nodrošināšanas un vadības apakšsistēmu un par Komisijas 2002. gada 30. maija Lēmuma 2002/734/EK atcelšanu (3).
            
         
               (4)
            
            
               Ar Lēmumu 2008/217/EK atsauc Komisijas Lēmumu 2002/732/EK (4), kas ir iekļauts Līgumā un kurš tādējādi Līgumā ir jāatsauc.
            
         
               (5)
            
            
               Lēmums 2008/231/EK atsauc Komisijas Lēmumu 2002/734/EK (5), kas ir iekļauts Līgumā un kurš tādējādi Līgumā ir jāatsauc,
            
         IR NOLĒMUSI ŠĀDI.
   1. pants
   Līguma XIII pielikumu groza šādi.
   
               1)
            
            
               37.ac punktu (Komisijas Lēmums 2002/732/EK) aizstāj ar šādu punktu:
               “32008 D 0217: Komisijas 2007. gada 20. decembra Lēmums 2008/217/EK par savstarpējas izmantojamības tehnisko specifikāciju Eiropas ātrgaitas dzelzceļu sistēmas infrastruktūras apakšsistēmai (OV L 77, 19.3.2008., 1. lpp.).”
            
         
               2)
            
            
               37.ae punktu (Komisijas Lēmums 2002/734/EK) aizstāj ar šādu punktu:
               “32008 D 0231: Komisijas 2008. gada 1. februāra Lēmums 2008/231/EK par savstarpējās izmantojamības tehnisko specifikāciju attiecībā uz Padomes Direktīvas 96/48/EK 6. panta 1. punktā minēto Eiropas ātrgaitas dzelzceļu sistēmas satiksmes nodrošināšanas un vadības apakšsistēmu un par Komisijas 2002. gada 30. maija Lēmuma 2002/734/EK atcelšanu (OV L 84, 26.3.2008., 1. lpp.).”
            
         2. pants
   Lēmuma 2008/217/EK un 2008/231/EK teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2008. gada 6. decembrī ar noteikumu, ka EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (6).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2008. gada 5. decembrī
      
         
            EEZ Apvienotās komitejas vārdā —
         
         
            priekšsēdētājs
         
         H. S. H. Prinz Nikolaus von LIECHTENSTEIN
         
      
   
   
      (1)  OV L 339, 18.12.2008., 110. lpp.
   
      (2)  OV L 77, 19.3.2008., 1. lpp.
   
      (3)  OV L 84, 26.3.2008., 1. lpp.
   
      (4)  OV L 245, 12.9.2002., 143. lpp.
   
      (5)  OV L 245, 12.9.2002., 370. lpp.
   
      (6)  Konstitucionālās prasības nav norādītas.